ભારત દેશનો વિકાસ કે તેની પ્રગતિ ત્યારે જ થઈ શકે કે જયારે દેશના વંચિત સમુદાયો – અસ્પૃશ્યો (દલીતો), આદીવાસીઓ, પછાત વર્ગો વિગેરેને સમાન અધિકાર મળે, સામાજિક સમાનતાનો અહેસાસ થાય. આ ત્યારે જ શક્ય છે જયારે બંધારણમાં, કાયદામાં અને યોજનાઓમાં કરેલી વિવિધ જાગવાઈઓનો યોગ્ય અમલ થાય તેમજ નવી જાગવાઈઓ પણ જરૂર જણાય તો કરવામાં આવે અને તેનો પણ અમલ કરવામાં આવે. આજે પણ આપણાં દેશમાં સદીઓથી ચાલી આવતી અસ્પૃશ્યતા, ભેદભાવ અÂસ્તત્વ ધરાવે છે. સૌથી અમાનવીય ગણાય તેવી પ્રથાઓ (માનવમળ ઉપાડવુ, દેવદાસી વિગેરે) પણ ચાલે છે. આ આપણા સ્વતંત્ર ભારત માટે શરમજનક છે.